तीसरे और आखरी वनडे में भारत ने न्यूज़ीलैंड को हराया। - Twistic Media
Home / Sports / तीसरे और आखरी वनडे में भारत ने न्यूज़ीलैंड को हराया।
M Sufiyan 29th October 2017	Sports Leave a comment 78 Views
भारत और न्यूज़ीलैंड के बीच सीरीज का आखरी मैच कानपूर में खेला गया जिसमें भारत 6 रनों जीता। कानपूर में न्यूज़ीलैंड ने तीसरे वनडे में पहले टॉस जीतकर बॉलिंग करने का फैसला किया जिसके बाद शिखर धवन सिर्फ 14 रन बना कर आउट हो गए। इसके बाद मैदान में आए कप्तान कोहली और रोहित शर्मा के बीच 230 रनों की साझेदारी हुई और दोनों ने लाजवाब प्रदर्शन दिखाते हुए शतक जड़े। भारत की ओर से रोहित शर्मा ने 147(138), विराट कोहली ने 113(106), धोनी ने 25(17), और जाधव ने 18(10) रनों की पारी खेली।
इसके जवाब में न्यूज़ीलैंड ने पारी की धुआंधार शुरुआत की मगर 44 रनो के स्कोर पर मार्टिन गप्टिल 14(10) बुमराह का शिकार बने। फिर बल्लेबाजी के लिए आए कप्तान विल्लियम्सन और मुनरो के बीच हुई 109 रनों की साझेदारी को युजवेंद्र चहल ने मुनरो को बोल्ड आउट करके खत्म किया। कुछ ओवरों के बाद कप्तान विल्लियम्सन भी चहल की बॉल पर धोनी द्वारा कैच आउट हो गए। हालांकि इसके बाद टॉम लैथम ने पहले टेलर के साथ 79 रनों और फिर हेनरी के साथ मिलकर 59 रनों की पार्टनरशिप जरुर की मगर टीम को जीत नहीं दिला सके। न्यूजीलैंड की ओर से मुनरो ने 75(62), लैथम ने 65(52), विल्लियम्सन ने 64(84) और हेनरी ने 37(24) रनों की पारियां खेली। भारत की ओर से सबसे सफल गेंदबाज बुमराह रहे जिन्होंने 10 ओवरों में 47 रन देकर 3 विकेट लिए और चहल ने 10 ओवरों में 47 रन देकर 2 विकेट लिए। मैच के बाद अपनी 147 रनों की बेहतरीन पारी के लिए रोहित शर्मा को मैन ऑफ़ द मैच और सीरीज में 2 शतक लगाने पर विराट कोहली को “मैन ऑफ़ द सीरीज” का खिताब दिया गया। वैसे तो न्यूज़ीलैंड के आने से पहले भारत द्वारा सीरीज़ 3-0 से जीतने का अनुमान लगाया जा रहा था मगर पहले ही मैच में भारत की हार के बाद भी न्यूज़ीलैंड ने भारत के खिलाफ सीरीज जीतने का बड़ा मौका गवाह दिया।
IndvsNZ	2017-10-29
Previous IPhone 8 के बाद Apple ने लॉन्च की IPhone X सीरीज़।
Next किलर मिलर ने तोड़ा सबसे तेज़ शतक बनाने का रिकॉर्ड।